སེ་ནེ་གཱལ།

སེ་ནེ་གཱལ་སྤྱི་མཐུན་རྒྱལ་ཁབ་ཟེར་མི་འདི་ ནུབ་ཕྱོགས་ཨཕ་རི་ཀ་ལུ་ ཨེ་ཊ་ལེན་ཊིག་རྒྱ་མཚོའི་མཐའ་མར་ ཆགས་ཡོད་པའི་རྒྱལ་ཁབ་ཅིག་ཨིན། འདི་གི་ཐབས་བྱུས་ཅན་གྱི་ས་ཆའི་གནས་སྟངས་འདི་ ཨཕ་རི་ཀ་གི་ ས་གཞི་གཙོ་བོ་ ནུབ་ཕྱོགས་མཐའ་མ་ལུ་ཡོདཔ་ལས་ ཨཕ་རི་ཀ་དང་འཛམ་གླིང་གཞན་མི་ཚུ་གི་བར་ན་ ཁག་ཆེ་བའི་འཛུལ་སྒོ་ཅིག་སྦེ་བཞགཔ་ཨིན་མས།

**ས་ཆ་དང་རྒྱ་ཚད།**

སེ་ནེ་གཱལ་གྱིས་ བྱང་ཕྱོགས་ལུ་ མའུ་རི་ཊ་ནི་ཡ་ (Mauritania )དང་ ཤར་ཕྱོགས་ལུ་ མ་ལི་ དེ་ལས་ ལྷོ་ཕྱོགས་ལུ་ གུ་ནི་ (Guinea) དང་ གུ་ནི་བི་སའུ་ཚུ་ (Guinea-Bissau) དང་ ས་མཚམས་བགོ་བཤའ་རྐྱབ་སྟེ་ཡོདཔ་ཨིན་པས། Gambia གིས་ སེ་ནེ་གཱལ་གི་ནང་འཁོད་ལུ་ Gambia གཙང་ཆུ་བདའ་སྟེ་ ནང་འཁོད་ལུ་ཁྱབ་སྟེ་ཡོདཔ་ཨིན་མས། སེ་ནེ་གཱལ་འདི་ ཡུ་ཨེས་ཀྱི་ ལྷོ་ཌ་ཀོ་ཊ་མངའ་སྡེ་ལས་ ཧ་ལམ་ ཀི་ལོ་མི་ཊར་གྲུ་བཞི་མ་༡༩༦,༧༢༢ དེ་ཅིག་ ཁྱབ་སྟེ་ཡོདཔ་ལས་ དུམ་གྲ་ཅིག་ཆུང་ཀུ་ཡོདཔ་ཨིན་མས།

**གནམ་གཤིས།**

སེ་ནེ་གཱལ་ལུ་ གནམ་གཤིས་ཚ་དྲོད་ཆེ་བའི་ གནམ་གཤིས་ཡོདཔ་ལས་ སྐམ་པའི་དུས་ཚོད་ སྤྱི་ཟླ་༡༡ པ་ལས་ སྤྱི་ཟླ་༥ པ་ཚུན་དང་ ཆརཔ་གི་དུས་ཚོད་ སྤྱི་ཟླ་༦ པ་ལས་ སྤྱི་ཟླ་༡༠ པ་ཚུན་ཡོདཔ་ཨིན་མས། ལྷོ་ཕྱོགས་ ཀ་ས་མཱན་སི་(Casamance) ལུང་ཕྱོགས་ནང་ལུ་ ཆརཔ་ཤུགས་སྦེ་རྐྱབ་དོ་ཡོདཔ་ད་ ལོ་བསྟར་བཞིན་དུ་ མི་ལི་མི་ཀྲར་༡༥༠༠ ལས་ལྷག་སྟེ་ ཆརཔ་རྐྱབ་དོ་ཡོདཔ་ཨིན་མས། གཙང་ཆུ་གཙོ་བོ་ཚུ་ཡང་ བྱང་ཁ་ཐུག་ལུ་ མའུ་རི་ཊ་ནི་ཡ་གི་ས་མཚམས་བཟོ་མི་ སེ་ནེ་གཱལ་གཙང་ཆུ་དང་ ལྷོ་ཁ་ཐུག་ལུ་ ཀ་ས་མཱན་སི་གཙང་ཆུ་ཚུ་ཡོདཔ་ཨིན།

**འབྱུང་རབས་དང་མི་རིགས།**

དུས་རབས་༡༥པ་ལས་ཚུར་  པཱོར་ཅུ་གལ་དང་ ཌཆ་ དེ་ལས་ ཕཱརན་སི་གི་ཚོང་པ་ཚུ་གིས་ མཚོའི་མཐའ་མར་ ཚོང་འབྲེལ་གྱི་ས་ཁོངས་ཚུ་ གཞི་བཙུགས་འབད་དེ་སྡོད་ནུག། ཕཱརན་སི་གིས་སེ་ནི་གཱལ་འདི་ དུས་རབས་༡༧པའི་ནང་ དབང་དུ་བསྡུ་ནི་འགོ་བཙུགས་ཡོདཔ་ད་ དུས་རབས་༢༠པ་འགོ་བཙུགས་ཁམས་ཅིག་ཁར (French West Africa) ལུ་གཅིག་ཁར་བསྡོམས་ནུག 

སེ་ནེ་གཱལ་གྱིས་ སྤྱི་ལོ་༡༩༦༠ སྤྱི་ཟླ་༤ པའི་ཚེས་༤ ལུ་ རང་དབང་ཐོབ་ཡོདཔ་ད་ འགོ་ཐོག་ལུ་ མ་ལི་སྤྱི་མཐུན་ཚོགས་པའི་ཆ་ཤས་ཅིག་སྦེ་ རང་དབང་ཐོབ་ཡོདཔ་ད་ དེ་གི་ཤུལ་ལས་ དུས་ཡུན་ཐུང་ཀུ་ཅིག་ནང་ ཧྲམའགྱོ་ཡོདཔ་ཨིན་མས། སྲིད་འཛིན་འགོ་དང་པ་འདི་ ལིའོ་པོལཌ་སེ་དར་སེང་གོར་( Léopold Sédar Senghor) ཨིན་མས། **མི་རིགས**་འདི་འདྲ་མིན་སྣ་ཚོགས་ཡོདཔ་ཨིན་མས། མི་རིགས་སྦོམ་ཤོས་འདི་ (Wolof) བརྒྱ་ཆ་༤༡ དེ་ཅིག་ དང་ དེ་གི་ཤུལ་ལས་ (Pular) བརྒྱ་ཆ་༢༣ དང་ (Serer) ༡༥% དེ་ལས་ (Jola) བརྒྱ་ཆ་༤ མན་ཌིན་ཀ་དང་ (Soninke) སྡེ་ཚན་ཚུ་ཡོདཔ་ཨིན་མས།

**མི་རློབས།**

སྤྱི་ལོ་༢༠༢༣ ཚུན་ སེ་ནེ་གཱལ་གྱི་མི་རློབས་ས་ཡ་༡༨ དེ་ཅིག་ཡོདཔ་སྦེ་ ཚོད་དཔག་འབད་ཡོདཔ་ཨིན་པས། 

མི་རློབས་འདི་ ན་གཞོན་ཨིནམ་ལས་ ལོ་༢༥ ལས་ཉུངམ་འབད་མི་ བརྒྱ་ཆ་༦༠ ལྷགཔ་ཅིག་ཡོདཔ་ཨིན་མས། ཁྲོམ་ཚོགས་གོང་འཕེལ་འགྱོ་དོ་ཡོདཔ་ལས་ རྒྱལ་ས་ལྟེ་བ་ ཌ་ཀར་ལུ་ མི་ས་ཡ་༣.༥ ལྷགཔ་ཅིག་སྡོད་དོ་ཡོདཔ་ཨིན་མས།

**ཌ་ཀར། Dakar. The Capital City of Senegal.**

སེ་ནེ་གཱལ་གྱི་རྒྱལ་ས་ལྟེ་བ་དང་ ཁྲོམ་ཚོགས་སྦོམ་ཤོས་ཨིན་མི་འདི་ ཌ་ཀར་འདི་ ཨཕ་རི་ཀའི་ ས་གཞི་གཙོ་བོའི་ནུབ་ཕྱོགས་ཀྱི་ ཀེབ་ཝར་ཌི་ཕྱེད་གླིང་ཕྲན་ནང་ ཆགས་ཡོདཔ་ཨིན་མས། མཚོ་འགྲམ་གྱི་ཐབས་བྱུས་ཅན་གྱི་ས་གནས་ལུ་བརྟེན་ཏེ་ ཌ་ཀར་འདི་ ཚོང་འབྲེལ་གྱི་ལྟེ་བ་དང་ གྲུ་ཁའི་ཁྲོམ་ཚོགས་ཅིག་ལུ་འགྱུར་ཏེ་འདུག།

**རྒྱལ་རབས**་དང་འཁྲིལ་བ་ཅིན་ ཌ་ཀར་འདི་ སྤྱི་ལོ་༡༨༥༧ ལུ་གཞི་བཙུགས་འབད་མི་ ཕཱརནསི་གི་དབང་འོག་གི་ས་ཁོངས་ཅིག་ཨིནམ་དང་ སྤྱི་ལོ་༡༩༠༢ ལུ་ ཕཱརནསི་གི་ནུབ་ཕྱོགས་ཨཕ་རི་ཀ་གི་རྒྱལ་ས་ལྟེ་བ་ལུ་འགྱུར་ནུག། སྤྱི་ལོ་༡༩༦༠ ལུ་ སེ་ནེ་གཱལ་རང་དབང་ཐོབ་པའི་ཤུལ་ལས་ ཌ་ཀར་འདི་ རྒྱལ་ཁབ་ཀྱི་སྲིད་དོན་དང་དཔལ་འབྱོར་ དེ་ལས་ ལམ་སྲོལ་གྱི་ལྟེ་བ་ཅིག་སྦེ་ ཨིནམ་མས། 

སྤྱི་ལོ་༢༠༢༣ ཚུན་ ཌ་ཀར་ལུ་ **མི་རློབས**་ས་ཡ་༣.༥ དེ་ཅིག་ཡོདཔ་ཨིན་པས། མི་སེར་མང་ཤོས་ཅིག་རང་ མུཛ་ལིམ་ཨིནམ་དང་ ཆོས་ལུགས་ཀྱི་མི་རློབས་ཞིབ་རྩིས་བརྒྱ་ཆ་༩༥ ལྷགཔ་ཅིག་ མུཛ་ལིམ་ཡོདཔ་ཨིན་མས། རང་ལུགས་དང་དེང་སང་གི་**གྱོན་ཆས**་གཉིསཔ་ཆ་ར་ཡོདཔ་ད་ ཨམ་སྲུ་ཚུ་གིས་ འཕྲལ་འཕྲལ་རང་ ཚོས་གཞི་མ་འདྲཝ་ཡོད་པའི་ བཱའུ་བཱོས་(Boubous) དང་ མགུ་ཏོ་གུར་མགུ་རས་སྤུར་ གྱོནམ་ཨིན་མས།

**སྐད་ཡིག**་གཙོ་བོ་རང་ (Wolof) ཨིནམ་ད་ སྐད་ཡིག་འདི་ མི་རིགས་མ་འདྲཝ་ཚུ་ནང་ལས་ཕར་ ཁྱབ་ཆེཝ་སྦེ་སླབ་དོ་ཡོདཔ་ཨིན་རུང་ (French) འདི་ བདག་སྐྱོང་དང་ཤེས་རིག་ནང་ལུ་ ལག་ལེན་འཐབ་མི་ གཞུང་འབྲེལ་གྱི་སྐད་ཡིག་ཅིག་ཨིན་མས། **བདག་སྐྱོང་**ཐད་ལུ་ ཌ་ཀར་འདི་ ལས་ཁུངས་༤ དང་ ཁྲོམ་སྡེ་༡༩ ལུ་དབྱེ་སྟེ་ཡོདཔ་ཨིན་མས། ཁྲོམ་སྡེ་གི་དཔལ་འབྱོར་དེ་ གྲུ་ཁའི་ལས་སྣ་དང་ཞབས་ཏོག་ དེ་ལས་བཟོ་གྲྭ་ཚུ་ཨིན་མས།

**ཆོས་ལུགས།**

སེ་ནི་གཱལ་འདི་ ཆོས་ལུགས་དང་འབྲེལ་བ་མེད་པའི་རྒྱལ་ཁབ་ཅིག་ཨིན་རུང་ མི་རློབས་བརྒྱ་ཆ་༩༥ དེ་ཅིག་ མུ་ས་ལིམ་ཨིནམ་ད་ མང་ཤོས་ཅིག་ར་ (Sunni) དང་ (Sufi) གི་ཤན་ཞུགས་ཤུགས་ཅན་ཡོདཔ་ད་ དམིགས་བསལ་གྱིས་ (Mouride) དང་ (Tijaniyyah) ཚུ་ཨིན་མས། ཡེ་ཤུ་པའི་ཆོས་ལུགས་འཛིན་མི་ངོ་མ་རང་ (Roman Catholic) བརྒྱ་ཆ་༤དེ་ཅིག་ཡོདཔ་མ་ཚད་ དམིགས་བསལ་གྱིས་ གྲོང་གསེབ་ཀྱི་ས་ཁོངས་ཚུ་ནང་ལས་ཕར་ ས་གནས་ཀྱི་རང་སོའི་ཡིད་ཆེས་ཀྱི་ཆོས་ལུགས་ཚུ་ ལག་ལེན་འཐབ་དོ་ཡོདཔ་ཨིན་མས།

**རིག་རྩལ།**

སེ་ནེ་གཱལ་འདི་ དམིགས་བསལ་གྱིས་ སྙན་ཆ་དང་ པར་རིས་ཚུ་ནང་ རིག་རྩལ་གྱི་སྲོལ་རྒྱུན་ཕྱུགཔོ་ཡོད་མི་ལུ་བརྟེན་ཏེ་ ཡོངས་གྲགས་ཡོདཔ་ཨིན། སཱ་བཱར་རྔ་དང་ཀོ་ར་འདི་ སེ་ནེ་གཱལ་གྱི་སྙན་ཆའི་གཙོ་བོ་ཅིག་ཨིན། 

རྒྱལ་ཁབ་འདི་གིས་ (mbalax) སྙན་ཆ་འདི་ འཛམ་གླིང་ཡོངས་གྲགས་ཅན་གྱི་ (Youssou N'Dour) གིས་ ཡོངས་གྲགས་བཟོ་ཡོདཔ་ཨིན་མས།

**གྱོན༌ཆས།**

རང་ལུགས་ཀྱི་གྱོན་ཆས་འདི་ ཕོ་མོ་གཉིས་ཆ་ར་གིས་ གྱོན་མི་ གྱོན་ཆས་ (boubou) ཟེར་མི་འདི་ འཕྲལ་འཕྲལ་སྐབས་ ཚོས་གཞི་མ་འདྲཝ་ཡོད་པའི་ རས་ཆ་ཚུ་ལུ་ ཚེམ་འབྲུ་མཐུ་སྟེ་ གྱོན་དོ་ཡོདཔ་ཨིན་མས། ཨམ་སྲུ་ཚུ་གིས་ དམིགས་བསལ་གྱིས་ ཆོས་ཀྱི་ལས་རིམ་དང་དུས་སྟོན་ཚུ་གི་སྐབས་ལུ་ མགུ་ཏོ་གི་མགུ་རས་དང་ གྱོན་ཆས་ཚུ་ཅོག་འཐདཔ་འབད་བཟོ་སྟེ་ གྱོན་དོ་ཡོདཔ་ཨིན་མས།

**རྩེད་རིགས།**

རྒྱལ་ཡོངས་སྡེ་ཚན་ (Les Lions de la Teranga) གིས་ སྤྱི་ལོ་༢༠༠༢ ལུ་ འཛམ་གླིང་རྐང་རྩེད་འགྲན་བསྡུར་ནང་ མཐའ་བཅད་འགྲན་བསྡུར་ནང་ ལྷོད་དེ་ སྤྱི་ལོ་༢༠༢༢ ལུ་ ཨཕ་རི་ཀ་རྐང་རྩེད་འགྲན་བསྡུར་ནང་ འགོ་དང་པ་ རྒྱལ་ཁ་ཐོབ་སྟེ་ རྒྱལ་སྤྱིའི་ རྟགས་མ་ཐོབ་ཡོདཔ་ཨིན་པས། སེ་ནེ་གཱལ་ལུ་ཡང་ ས་གནས་ནང་ ལཱ་མབ་ཟེར་སླབ་མི་ མདའ་རྩེད་ཀྱི་ལམ་སྲོལ་ཡོདཔ་ད་ དེ་ཡང་ ཡོངས་གྲགས་ཅན་ཅིག་ཨིན་པས།

**སྐད་ཡིག་དང་ཤེས་རིག།**

ཕཱརནསི་གི་སྐད་ཡིག་འདི་ དབང་འོག་བཙུགས་པའི་སྐབས་ལུ་ གཞུང་འབྲེལ་གྱི་སྐད་ཡིག་ཅིག་ཨིན་རུང་ མི་རིགས་མ་འདྲཝ་ཚུ་ནང་ལས་ཕར་ ཝོ་ལོཕ་སྐད་ཡིག་འདི་ ཁྱབ་ཆེཝ་སྦེ་སླབ་སྟེ་ ཧ་གོ་ཚུགསཔ་ཨིན་མས། 

རྒྱལ་ཡོངས་སྐད་ཡིག་གཞན་ཚུ་ཡང་ པུ་ལཱར་དང་ སེ་རེར་ མན་ཌིན་ཀ་ དེ་ལས་ ཇོ་ལ་ཚུ་ཡོདཔ་ཨིན་མས།

སྐྱེས་ལོ་༦ ལས་༡༦ ཚུན་ ཤེས་ཡོན་སྦྱང་དགོཔ་ཨིན་པས། བྲིས་ལྷག་ཤེས་ཡོན་གྱི་ཚད་གཞི་འདི་ བརྒྱ་ཆ་༥༢དེ་ཅིག་ཡོདཔ་ད་ གཞུང་གིས་ དམིགས་བསལ་གྱིས་ བུམོ་ཚུ་ལུ་ ཤེས་ཡོན་ཐོབ་ཚུགས་པའི་ གོ་སྐབས་ཡར་དྲག་གཏང་ནི་གི་དོན་ལུ་ བརྩོན་ཤུགས་བསྐྱེད་དོ་ཡོདཔ་ཨིན། ཌ་ཀར་ལུ་ཡོད་པའི་ (Université Cheikh Anta Diop) འདི་ ནུབ་ཕྱོགས་ཨཕ་རི་ཀ་གི་ གཙུག་ལག་སློབ་སྡེ་རྙིང་ཤོས་དང་ མིང་གཏམ་ཅན་ཅིག་ཨིན་མས།

**གཞུང་སྐྱོང་།**

སེ་ནེ་གཱལ་འདི་ སྲིད་འཛིན་ཕྱེད་ཀ་ཡོད་པའི་སྤྱི་མཐུན་རྒྱལ་ཁབ་ཅིག་ཨིན། སྲིད་འཛིན་འདི་ རྒྱལ་ཁབ་ཀྱི་དབུ་ཁྲིད་དང་ དམག་སྡེའི་འགོ་དཔོན་གཉིས་ཆ་ར་ཨིན་མས། ད་ལྟོའི་སྲིད་འཛིན་འདི་ སྤྱི་ལོ་༢༠༢༤ སྤྱི་ཟླ་༣ པའི་ནང་ བཙག་འཐུ་གྲུབ་མི་ Bassirou Diomaye Fayeཟེར་མི་འདི་ ཨིན་མས། རྒྱལ་ཡོངས་ཚོགས་སྡེ་འདི་ ཚོགས་ཁང་གཅིག་འབད་མི་ ཁྲིམས་བཟོའི་ཚོགས་སྡེ་ཅིག་ཨིནམ་མ་ཚད་ འཐུས་མི་༡༦༥ ཡོདཔ་ད་ ཚོགས་སྡེ་འདི་ ཚད་ལྡན་གྱི་ངོ་ཚབ་དང་ ཚོགས་རྒྱན་མང་ཤོས་ཀྱི་ ལམ་ལུགས་སླ་བསྲེ་ཐོག་ལས་ བཙག་འཐུ་འབདཝ་ཨིན་མས། སེ་ནེ་གཱལ་འདི་ སྲིད་དོན་བརྟན་ཏོག་ཏོ་དང་ དབང་ཚད་ཞི་བདེ་གི་ཐོག་ལས་ འགྱུར་བཅོས་འབད་མི་ལུ་བརྟེན་ ཨཕ་རི་ཀ་གི་དམངས་གཙོའི་རིང་ལུགས་བརྟན་ཏོག་ཏོ་ཅིག་ལུ་འགྱུར་ཡོདཔ་ཨིན་མས།

**ཕྱི་འབྲེལ་མཐུན་ལམ།**

སེ་ནེ་གཱལ་གྱིས་ ནུབ་ཕྱོགས་རྒྱལ་ཁབ་དང་ ཁྱིམ་ཚང་ཨཕ་རི་ཀའི་རྒྱལ་ཁབ་ཚུ་དང་ མཐུན་ལམ་དམ་ཟབ་ཡོདཔ་ཨིན་པས། ནུབ་ཕྱོགས་ཨཕ་རི་ཀའི་རྒྱལ་ཁབ་ཚུ་གི་དཔལ་འབྱོར་མི་སྡེ་ (ECOWAS) དང་ ཨཕ་རི་ཀའི་མཉམ་འབྲེལ་ (AU) དེ་ལས་ རྒྱལ་སྤྱིའི་ཚོགས་པ་ ཌི་ལ་ཕཱརན་ཀོ་ཕོ་ནིའི་གི་འཐུས་མི་ཅིག་ཨིན་མས། སེ་ནེ་གཱལ་གྱིས་ འཛམ་གླིང་ཞི་བདེ་སྲུང་སྐྱོབ་ཀྱི་ནང་ རྒྱབ་སྐྱོར་ལེ་ཤ་འབད་ཡོདཔ་ལས་ འཛམ་གླིང་ནང་ མཐུན་འབྲེལ་ནང་ འགན་ཁུར་སྦོམ་སྦེ་ར་ འབག་ཡོདཔ་ཨིན་པས།

**དཔལ་འབྱོར།**

སེ་ནི་གཱལ་གྱི་་དཔལ་འབྱོར་དེ་ སོ་ནམ་དང་ ས་གཏེར་ ཉ་བཟུང་ནི་ དེ་ལས་ ཞབས་ཏོག་ཚུ་ ལས་སྡེ་གཙོ་བོ་སྦེ་ཡོདཔ་ཨིན་མས། རྒྱལ་ཁབ་འདི་ ཕོསི་ཕེཊ་དང་ ཉ་ སྲནམ་ དེ་ལས་ གསེར་ཚུ་ ཕྱིར་ཚོང་འཐབ་མི་ རྒྱལ་ཁབ་གཙོ་བོ་ཅིག་ཨིན་པས། སྤྱི་ལོ་༢༠༢༣ ལུ་ རྒྱལ་ཡོངས་ནང་འོང་འབབ་འདི་ ཡུ་ཨེས་དྲོ་ལར་ཐེར་འབུམ་༢༩.༡ ལུ་ལྷོད་ཡོདཔ་ད་ མི་རེ་ལུ་ རྒྱལ་ཡོངས་ནང་འོང་འབབ་འདི་ ཡུ་ཨེས་དྲོ་ལར་༡༦༡༥ དེ་ཅིག་འོང་ནི་ཨིན་མས།

**དམག་སྡེ།**

སེ་ནེ་གཱལ་གྱིས་ དམག་མི་དང་ མཚོ་དམག་ གནམ་དམག་ དེ་ལས་ ཉེན་རྟོག་པ་ཚུ་རྩིས་ཏེ་ མི་ངོ་༢༠,༠༠༠ དེ་ཅིག་ཡོད་པའི་ ཁྱད་རིག་ཅན་གྱི་དམག་སྡེ་ཚུ་ བདག་འཛིན་འཐབ་དོ་ཡོདཔ་ཨིན་པས། རྒྱལ་ཁབ་འདི་གིས་ ཨཕ་རི་ཀ་དང་ དེ་ལས་ལྷག་སྟེ་ ཞི་བདེ་སྲུང་སྐྱོབ་ཀྱི་ ལས་འགུལ་མ་འདྲཝ་ཚུ་ནང་ བཅའ་མར་གཏོགས་ཡོདཔ་ཨིན་མས།

**མཇུག་དོན།**

སེ་ནེ་གཱལ་འདི་ ནུབ་ཕྱོགས་ཨཕ་རི་ཀ་ལུ་ ལམ་སྲོལ་གྱི་རིག་གཞུང་དང་ དམངས་གཙོའི་གཞི་ཚོགས་སྒྲིང་སྒྲིང་ དེ་ལས་ དཔལ་འབྱོར་བསྒྱུར་བཅོས་ཀྱི་ རེ་འདོད་ཚུ་གི་དོན་ལུ་ ཁྱད་པར་ཅན་ཅིག་ཨིན་མས།

མི་རློབས་ན་གཞོན་དང་ རང་བཞིན་མཐུན་རྐྱེན་དང་མི་སྟོབས་ཕྱུགཔོ་ཡོད་པའི་ སེ་ནེ་གཱལ་འདི་ ལུང་ཕྱོགས་དང་འཛམ་གླིང་ནང་ འཕྲོ་མཐུད་དེ་རང་ ཡར་རྒྱས་དང་འགྱུར་བ་ འབག་འོང་ནི་ལུ་བརྩོན་དོ་ཡོདཔ་ཨིན་མས།

**རྒྱབ་རྟེན་ཐོ།**